
DR. 30.11.2010 116 

 
Tuan Pengerusi apakah sudah terjadi?  Bahasa Melayu dikuburkan dalam 

BERNAMA TV.  Apakah yang dilakukan oleh CEO BERNAMA, Pengarah Berita 
BERNAMA TV dalam hal ini?  Apakah pihak kementerian tidak ada satu pasukan 
yang memantau atau mengawasi pergerakan dan juga operasi BERNAMA TV 
walaupun ianya telah diswastakan dan saya ingin mendapat penjelasan ini.  
Malahan berita-berita dalam bahasa Melayu telah banyak dikurangkan di samping 
perbelanjaan-perbelanjaan bagi operasi editorial yang tidak munasabah dan 
membantutkan visi dan misi negara sebagai suara media nasional.  Jadi Tuan 
Pengerusi saya mohon penjelasan.  Terima kasih. 

Tuan Pengerusi [Datuk Dr. Wan Junaidi bin Tuanku Jaafar]:  Ya Yang 
Berhormat Machang. 

6.59 ptg. 

 Tuan Saifuddin Nasution bin Ismail [Machang]: Assalamualaikum 
warahmatullaahi wabarakaatuh.  Tuan Pengerusi terima kasih.  Ada dua perkara 
yang saya hendak bangkitkan.  Pertama di bawah Butiran 40600 – Pemuliharaan 
Pemugaran Tinggalan Sejarah.   

Tuan Pengerusi kita sedia maklum di bawah Kementerian Penerangan 
kita ada Jabatan Warisan yang mempunyai tugas untuk memastikan bahawa 
tinggalan sejarah di negara kita.  Khususnya daripada tokoh-tokoh dan sebagainya 
itu direkodkan untuk menjadi manfaat, panduan dan pengajaran kepada generasi 
akan datang.  Sama ada tokoh-tokoh itu merupakan pimpinan negara yang 
mutakhir seperti Tuanku Abdul Rahman, Tun Abdul Razak, Tun Hussein Onn, Tun 
Mahathir bahkan kalau artis itu kita ada rumah kelahiran P. Ramlee dipelihara. 

■1900 

Rumah Merdeka untuk peruntukan tahun hadapan diperuntukkan RM30 
juta. Ini satu yang baik yang telah dibuat oleh kementerian. Begitu pun pada masa 
yang sama saya ingin menarik perhatian Yang Berhormat Menteri bahawa dalam 
sejarah Malaysia yang panjang ini, masih ada lagi sebenarnya tokoh-tokoh yang 
mempunyai jasa dan sumbangan yang cukup besar tetapi kelihatannya 
pengiktirafan kita kepada mereka masih lagi cukup rendah atau minimum.  

Saya teringat Tuan Pengerusi, semasa mula-mula berucap sewaktu 
menjadi Ahli Parlimen. Waktu itu menteri yang bertanggungjawab dalam 
kementerian ini dari Sampoerna. Saya pernah bangkitkan rumah kediaman 
peninggalan Syed Sheikh Al-Hadi di Jalan Jelutong, Pulau Pinang yang saya 
sarankan agar rumah ini juga dimasukkan dalam senarai pemuliharaan warisan 
sejarah. Waktu itu dalam ucapan saya, saya singgung jasa-jasa besar Syed 
Sheikh Al-Hadi, tokoh reformis yang membawa pemikiran Sheikh Mohammad 
Abdul, pengasas majalah Al-Imam, Al-Ikhwan, menterjemahkan kitab Tafsir Juz’ 
Amma, Tafsir Al-Fatihah, menulis Hikayat Faridah Hanum dan banyak lagi. 

Hari ini Yang Berhormat Menteri, kalau pergi ke sana di Jalan Jelutong 
masih tersergam, tetapi ia sudah menjadi satu tempat seperti ada tulisan Cina 
pada rumah itu. Gambarnya pun ada. Saya menerima jawapan bertulis Yang 
Berhormat Menteri waktu itu bahawa cadangan yang saya lontarkan itu 
sebenarnya diambil tindakan oleh kementerian. Lalu hari ini dalam laman web 
Jabatan Warisan Negara, saya semak piagam pelanggannya ialah kalau sudah 
ada satu persetujuan untuk memasukkan satu aspek peninggalan sejarah itu, 
piagam pelanggannya ialah dalam masa empat bulan – selesai. Itu piagam 
pelanggan nombor satu. Dalam skrin ini dibacakan keputusan status warisan 
dalam tempoh empat bulan dari tarikh permohonan yang lengkap diterima. 



Tuan Pengerusi apakah sudah terjadi? Bahasa Melayu dikuburkan dalam. BERNAMA TV. Apakah yang dilakukan oleh CEO BERNAMA, Pengarah Berita BERNAMA TV dalam hal ini? Apakah pihak kementerian tidak ada satu pasukan yang memantau atau mengawasi pergerakan dan juga operasi BERNAMA TV walaupun ianya telah diswastakan dan saya ingin mendapat penjelasan ini. Malahan berita-berita dalam bahasa Melayu telah banyak dikurangkan di samping perbelanjaan-perbelanjaan bagi operasi editorial yang tidak munasabah dan membantutkan visi dan misi negara sebagai suara media nasional. Jadi Tuan Pengerusi saya mohon penjelasan. Terima kasih. Tuan Pengerusi [Datuk Dr. Wan Junaidi bin Tuanku Jaafar]: Ya Yang Berhormat Machang. 6.59 ptg. Tuan Saifuddin Nasution bin Ismail [Machang]: Assalamualaikum warahmatullaahi wabarakaatuh. Tuan Pengerusi terima kasih. Ada dua perkara yang saya hendak bangkitkan. Pertama di bawah Butiran 40600- Pemuliharaan Pemugaran Tinggalan Sejarah. Tuan Pengerusi kita sedia maklum di bawah Kementerian Penerangan kita ada Jabatan Warisan yang mempunyai tugas untuk memastikan bahawa tinggalan sejarah di negara kita. Khususnya daripada tokoh-tokoh dan sebagainya itu direkodkan untuk menjadi manfaat, panduan dan pengajaran kepada generasi akan datang. Sama ada tokoh-tokoh itu merupakan pimpinan negara yang mutakhir seperti Tuanku Abdul Rahman, Tun Abdul Razak, Tun Hussein Onn, Tun Mahathir bahkan kalau artis itu kita ada rumah kelahiran P. Ramlee dipelihara. #1900. Rumah Merdeka untuk peruntukan tahun hadapan diperuntukkan RM30 juta. Ini satu yang baik yang telah dibuat oleh kementerian. Begitu pun pada masa yang sama saya ingin menarik perhatian Yang Berhormat Menteri bahawa dalam sejarah Malaysia yang panjang ini, masih ada lagi sebenarnya tokoh-tokoh yang mempunyai jasa dan sumbangan yang cukup besar tetapi kelihatannya pengiktirafan kita kepada mereka masih lagi cukup rendah atau minimum. Saya teringat Tuan Pengerusi, semasa mula-mula berucap sewaktu menjadi Ahli Parlimen. Waktu itu menteri yang bertanggungjawab dalam kementerian ini dari Sampoerna. Saya pernah bangkitkan rumah kediaman peninggalan Syed Sheikh Al-Hadi di Jalan Jelutong, Pulau Pinang yang saya sarankan agar rumah ini juga dimasukkan dalam senarai pemuliharaan warisan sejarah. Waktu itu dalam ucapan saya, saya singgung jasa-jasa besar Syed Sheikh Al-Hadi, tokoh reformis yang membawa pemikiran Sheikh Mohammad Abdul, pengasas majalah Al-Imam, Al-Ikhwan, menterjemahkan kitab Tafsir Juz' Amma, Tafsir Al-Fatihah, menulis Hikayat Faridah Hanum dan banyak lagi. Hari ini Yang Berhormat Menteri, kalau pergi ke sana di Jalan Jelutong masih tersergam, tetapi ia sudah menjadi satu tempat seperti ada tulisan Cina pada rumah itu. Gambarnya pun ada. Saya menerima jawapan bertulis Yang Berhormat Menteri waktu itu bahawa cadangan yang saya lontarkan itu sebenarnya diambil tindakan oleh kementerian. Lalu hari ini dalam laman web Jabatan Warisan Negara, saya semak piagam pelanggannya ialah kalau sudah ada satu persetujuan untuk memasukkan satu aspek peninggalan sejarah itu, piagam pelanggannya ialah dalam masa empat bulan- selesai. Itu piagam pelanggan nombor satu. Dalam skrin ini dibacakan keputusan status warisan dalam tempoh empat bulan dari tarikh permohonan yang lengkap diterima.